wickkiey/tamil-wikipedia-chunked huggingface dataset:
# இறைமறுப்பு

## இறைமறுப்பு வாதங்கள்

### சமயம் அறிவியல் முரண்பாடுகள்

தந்தை என்று அறியப்படும் கலீலியோ கலிலி – 1633 ம் ஆண்டு உரோமன் கத்தோலிக்க திருச்சபையால், சூரியன் இந்த சூரிய மண்டலத்தின் நடுவில் இருப்பதென்று நிறுவியதற்காகக் குற்றவாளியாக காணப்பட்டார். இந்த கருத்தை வைத்துக் கொள்ள, ஆதரிக்க, கற்பிக்க தடை செய்யப்பட்டார். சிறைதண்டனை வழங்கப்பட்டு, அவரது வயது காரணமாக அவர் இறக்கும் வரைக்கும் வீட்டுச் சிறையில் வைக்கப்பட்டார்.]]  
சமயத்துக்கும் அறிவியலுக்கும் பல முனைகளில் முரண்பாடுகள் உள்ளன. பல சமய புனித நூல்களில் கூறப்படும், இறைவாக்காக் கருதப்படும் பல கூற்றுக்கள் தற்போதைய அறிவியலின் படி பிழையாக நிரூபிக்கப்பட்டுள்ளன. அறிவியலின் வளர்ச்சிக்கும், அதன் வழிமுறைகளுக்கும் சமயம் தடையாக இருந்து வந்துள்ளது. அறிவியலில் தங்கி உள்ள தற்கால உலகில், அந்த அறிவியல் கோட்பாடுகள் எவற்றிலும் இறை என்ற கருதுகோள் தேவையற்றதாக இருக்கிறது.  
எடுத்துக்காட்டுக்கு கிறித்தவ புனித நூலான விவிலியம் உலகம் அல்லது அண்டம் தோற்றம் பெற்று 5,700-10,000 ஆண்டுகள் மட்டுமே ஆகின்றன என்றும், மனிதரை இறை படைத்தது என்றும் கூறுகிறது. அறிவியல் அண்டம் 13.8 பில்லியன் ஆண்டுகளுக்கு மேலானா கால வரலாற்றை உடையது என்றும், மனிதர் நுண்ணியிர்களில் இருந்து பல மில்லியன் ஆண்டுகளாக படிவளர்ச்சி ஊடாக கூர்ப்புப் பெற்று தோன்றினர் என்றும் கூறுகிறது.
# இறைமறுப்பு

## இறைமறுப்பு வாதங்கள்

### பெண்கள் மீதான ஒடுக்குமுறை

பல்வேறு சமய தொன்மங்கள், நம்பிக்கைகள், கோட்பாடுகள், நடைமுறைகள் பெண்களின் ஒடுக்குமுறைக்கு காரணமாகி உள்ளன. பெண்களை தீய சக்திகளாக கட்டமைப்பது, அவர்களை கட்டுப்படுத்தும் அடக்கும் சட்டங்களை இயற்றுவது, சம உரிமைகளை வழங்காதது என பல வழிகளில் சமயங்களால் பெண்கள் ஒடுக்குமுறைக்கு உட்பட்டார்கள். பெரும்பான்மைச் சமயங்கள் ஆண் ஆதிக்க மரபைக் கொண்டவை. பெண் ஆணுக்கு கட்டுப்பட்டவள் என்ற கொள்கை உடையவை.  
கிறித்தவ தொன்மவியலில் ஆண் இறையின் உருவாகவும், பெண் ஆணின் உருவாகவும் படைக்கப்படுகிறார்கள். பெண் இறையை மீறி ஆசைப்பட்டு அப்பிள் உண்டதால்தான் மனித இனமே பாவப்பட்டு இறப்பு, நோய், துன்பம் ஆகியவற்றை எதிர்கொள்ளவேண்டி வந்தது. பெண்ணை தீய நிகழ்வுக்கு இட்டு சென்றவளாக இந்த தொன்மம் சித்தரிக்கின்றது. பெண்கள் சமய குருமார்களாக வருவதை பெரும்பான்மை கிறித்தவம் இன்னும் தீர்க்கமாக எதிர்க்கிறது.  
பல இசுலாமிய நாடுகளில் பெண்கள் ஆண்களுக்கு நிகரான உரிமைகளை சட்ட நோக்கிலோ நடைமுறை நோக்கிலோ இன்றுவரைப் பெறவில்லை. எடுத்துக்காட்டாக புனித இசுலாமிய நாடாக கருதப்படும் சவூதி அரேபியாவில் பெண்கள் தேர்தலில் ஓட்டுப் போட முடியாது.  
இந்து சமய மரபுகள் பெண்களை பல கொடுமைகளுக்கு உட்படுத்தின. உடன்கட்டை ஏறல் முற்காலத்தில் வற்புறுத்தப்பட்டது. பெண் குழந்தை வெறுக்கப்பட்டது. குழந்தைத் திருமணம் பரிந்துரைக்கப்பட்டது. பெண்ணை வன்முறைக்கு உட்படுத்த அனுமதித்தது. பெண்களுக்கு சுதந்திரம் இல்லை என்று ஆணித்தரமாய் இந்து புனித நூல் மனு பின்வருமாறு கூறுகின்றது. "In childhood a female must be subject to her father, in youth to her husband, when her lord is dead to her sons; a women must never be independent". தமிழில், "ஒரு பெண் குழந்தையாய் இருக்கும் பொழுது அவளது தந்தைக்கு கட்டுப்பட்டு இருக்க வேண்டும். இளம் வயதில் அவளது கணவனுக்கு கட்டுப்பட்டு இருக்க வேண்டும். அவளது கணவன் இறந்த பின்பு அவளது மகன்களுக்கு கட்டுப்பட்டு இருக்க வேண்டும். ஒரு பெண் என்றும் சுந்ததிரமக இருக்கக் கூடாது."
# இறைமறுப்பு

## இறைமறுப்பு வாதங்கள்

### சமய வன்முறை

சமயம் அல்லது சமயத் தீவரவாதம் பிற சமயத்தாருக்கு எதிராகவும், சமயம் சாராதோருக்கும் எதிராகவும் வன்முறையையும் போரையும் முன்னெடுக்க காரணமாக அமைந்துள்ளது. சமய நம்பிக்கைகள், பரப்புரை, கொள்கைகள், புனித நூல்கள், சடங்குகள் ஆகியவை இந்த வன்முறைக்கு அடிப்படைக் காரணங்களாக அமைகின்றன. பலியிடுதல், அடக்குமுறை, தீவரவாதம், போர் என பல வழிகளில் சமய வன்முறை வெளிப்படுகிறது. இசுலாமியப் படையெடுப்புகள்,
சிலுவைப் போர்கள், Inquisition, சூனியக்காரிகள் வேட்டை, முப்பதாண்டுப் போர், தைப்பிங் கிளர்ச்சி, அயோத்தி வன்முறை, 911 தாக்குதல்கள் ஆகியவை உலக வரலாற்றில் இடம்பெற்ற சமய வன்முறைக்கு சில எடுத்துக்காட்டுக்கள்.
# இறைமறுப்பு

## இறைமறுப்பு வாதங்கள்

### சமூகக் கேடுகள்

சமயம் ஏற்படுத்திக் கொடுக்கும் கேள்வியற்ற நம்பிக்கை சட்டகத்தாலும் (dogma, faith), பல சமயக் கொள்கைகளாலும், அதன் பலம் மிக்க நிறுவனங்களாலும் பல்வேறு சமூகக் கேடுகள் நிகழ்கின்றன. எடுத்துக்காட்டுக்கு ஆபிரிக்காவில் எயிட்சு நோய் படு கொடுமைப்படுத்துகிறது. ஆனால் அங்கே காப்புறை பயன்படுத்தி பாலியல் தற்காப்பு செய்வதை கத்தோலிக்க மத சபை எதிர்க்கிறது. பெருந்தொகை கத்தோலிக்கரை கொண்ட ஆப்பிரிக்காவில் இது எயிட்சை தடுக்க ஒரு சிறந்த வழியை இல்லாமல் செய்கிறது. நூற்றுக்கணக்கான சிறுவர்கள் கத்தோலிக்க சமய குருமார்களால் பாலியல் வன்முறைக்கு உட்படுத்தப்பட்டனர். பின்னர் காவல் துறை அதைப் பற்றி விசாரிக்க முயன்ற போது, கத்தோலிக்க சமய நிறுவனம் அதை மூடி மறைக்க முயன்று உள்ளது.  
பிறப்பால் மனிதரின் தொழிலையும் மதிப்பையும் சமூக செல்வாக்கையும் நிர்மானுக்குமாறு சாதிக் கட்டமைப்பை இந்து சமயம் தோற்றுவித்து, இறுக்கமாக அமுல்படுத்தி பெரும்பான்மை மக்களைக் கொடுமைக்கு உள்ளாக்கியது.  
பல்வேறு நாடுகளில் தற்பால் சேர்க்கையை, தற்பால் திருமணத்தை பல்வேறு சமயங்களைச் சார்ந்தோர் எதிர்க்கின்றனர். தற்பால் சேர்க்கையாளர்கள் வன்முறைக்கு உட்படுத்தப்படுகிறார்கள், சிறை வைக்கப்படுகிறார்கள், மரண தண்டைனைக்கும் உட்படுத்தப்படுகிறார்கள். இது சமய கொள்கைகளினால் சமூகத்துக்கும் விளையும் கேடு ஆகும்.  
மக்களின் தேவைகளை, உணர்வுகளைப் பயன்படுத்தி பலர் பணம் சம்பாதிப்பதையும் அல்லது சமயத்துக்கு மாற்றுவதையும் நோக்கமாகக் கொண்டு பல ஏமாத்தல்களில் ஈடுபடுகிறார்கள். கடவுள் பல தரப்பட்ட நோய்களைக் குணப்படுத்துகிறார்கள் என்று பொய்ப் பரப்புரை செய்கிறார்கள். சாதகம், சோதிடம் முதற்கொண்டு பல்வேறு மூடநம்பிக்கைகளை சமயங்கள் பரப்புகின்றன. அறிவியலுக்கு ஏற்புடையாத உயிரியல், வானியல் மற்றும் பாடங்களை மாணவர்களுக்கு கற்பித்து மாணவர்களின் கல்வியைச் சிதைக்கிறது.  
திருவிழாக்களில், கோயில்கள், சமய குருமார்களுக்கு என சமூக வளங்கள் வீணடிக்கப்பட்டு முக்கிய கல்வி, மருத்துவம் போன்ற முக்கிய தேவைகளுக்கு அவை பயன்படாமல் போகின்றன.
# இறைமறுப்பு

## இறைமறுப்பு வாதங்கள்

### பாசுகலின் பந்தயம் - விவாதம்

பாசுகலின் பந்தயம் (Pascal's Wager) என்ற இறை ஏற்பு வாதம் பின்வருமாறு. இறைவன் இருக்கென்று நிறுவ முடியாவிட்டாலும், இறைவன் இருக்கென்று கருதி செயற்படுவதால் மனிதன் இழப்பது ஏதும் இல்லை, ஆனால் அது உண்மையானல் அவன் எல்லாவற்றையும் பெறுவான் என்கிறது. இதற்கு பல்வேறு விவாதங்கள் உண்டு. எந்த இறைவனை வழிபடுவது? இறைவன் நம்பிக்கையானவரை மட்டும் ஏன் காப்பாற்றுவான் என்று எதிர்பாக்க வேண்டும்? இறைவனை நம்பி சமயங்களை பின்பற்றுவதால் வன்முறை உருவாகிறதே? வளங்கள் வீணடிக்கப்படுகின்றனவே. எனவே அவை இழப்பல்லவா? இந்த வாதம் இறைவனை நம்புவது ஏன் நல்லது என்று சுட்ட முயல்கிறதே தவிர, இறை உள்ளது என்று நிறுவில்லை என்பதும் குறிப்பிடத்தக்கது.
# இறைமறுப்பு

## அமைப்புகளும் ஊடகங்களும்

தமிழ்நாட்டில் சுயமரியாதை இயக்கம், திராவிட இயக்கம், பெரியாரிய அமைப்புகள், இடதுசாரி அமைப்புகள் இறைமறுப்புக் கொள்கை உடையன. எனினும் திமுக, அதிமுக போன்ற பெரிய கட்சிகள் தற்போது இறைமறுப்பை முன்னெடுப்பதில்லை. கேரளாவில் இடதுசாரிகளும், பகுத்தறிவாளர்களும் இறைமறுப்புக் கொள்கையை முன்னெடுத்தனர். இதில் யுக்திவழி இதழின் பங்களிப்பு கணிசமானது. இந்திய பகுத்தறிவாளர் ஒன்றியங்களின் பேரவை, இறைமறுப்பாளர் நடுவம் ஆகியவை இந்திய அளவில் இறைமறுப்புக் கொள்கையை முன்னெடுப்பவை.  
மேற்குநாடுகளில் புதிய இறைமறுப்பு என அறியப்படும் நூல்கள், அமைப்புகள் தற்போது முக்கியத்துவம் பெறுகின்றன. பிரைட்ஸ் இயக்கம் (*Brights movement*) இளையோர் மத்தியில் செயற்படுகிறது.
# காபுல்

**காபுல்** ஆப்கானிஸ்தான் நாட்டின் மிகப்பெரிய நகரம் மற்றும் தலைநகரம் ஆகும். இதுவே அந்நாட்டின் பொருளாதார, பண்பாட்டு மையமாகவும் திகழ்கிறது. நாட்டின் கிழக்குப் பிரிவில் அமைந்துள்ள இந்நகரின் சனத்தொகை 2015 ஆம் கணக்கெடுப்பின்படி அனைத்து இனக்குழுக்களையும் சேர்த்து சுமார் 3678034 என்று நம்பப்படுகின்றது. விரைவான நகரமயமாதல் காரணமாக காபூல் நகரம் உலகத்தின் 64 ஆவது பெரிய நகரமாகவும், விரைவாக வளர்ச்சியடையும் நகரங்கள் பட்டியலில் 5 ஆவது இடத்தையும் பெற்று வளர்ந்துள்ளது. கடல் மட்டத்தில் இருந்து சுமார் 1800 மீட்டர் உயரத்தில் காபூல் நகரம் உள்ளது.
# கரிகால் சோழன்

**கரிகால் சோழன்** சங்க காலத்தைச் சேர்ந்த ஒரு சோழ மன்னன் ஆவார். இவர் தந்தையின் பெயர் *இளஞ்சேட்சென்னி*. கரிகால் சோழனுக்கு *திருமாவளவன்*, மற்றும் *பெருவளத்தான்* என்னும் பட்டப்பெயர்களும் உண்டு. தனக்கு ஒப்பாரும் இல்லை, தனக்கு மிக்காரும் இல்லை எனப் புகழ் பெற்றவன்.  
சோழர்களில் மிக முக்கியமானதொரு மன்னன் ஆவான்.சோழகுலத்தை ஒரு குறுநில அரசிலிருந்து காஞ்சி முதல் காவிரி வரை பரவ வழிவகுத்தான். பிற்காலசோழகுலத்தை, தன் முன்னோர்கள் ஆண்ட ஆட்சிப் பகுதியிலிருந்து விரிவு படுத்தினான்.  
கரிகாலன், அழகான போருக்குரிய தேர்களைப் பெற்றிருந்த இளஞ்சேட்சென்னியின் மகன் ஆவான். கரிகாலன் என்பதற்குக் கருகிய காலை உடையவன் என்பது பொருள். இளம் வயதில் இவருக்கு ஏற்பட்ட தீவிபத்தின் காரணமாக இப்பெயர் இவருக்கு வழங்கலாயிற்று.
# கரிகால் சோழன்

## கரிகாலன் பற்றிய குறிப்புகள்

பட்டினப்பாலை, பொருநராற்றுப்படை, கலிங்கத்துப் பரணி, பழமொழி நானூறு முதலான நூல்கள் இவரைப் பற்றிய சில குறிப்புகளைத் தருகின்றன.
# கரிகால் சோழன்

## கரிகாலன் பற்றிய குறிப்புகள்

### பழமொழி நானூறு தரும் செய்தி

சோழன் மகன் கரிகாலன் பகைவரால் சுடப்பட்ட இல்லத்திலிருந்து பிழைத்து மறைவாக வாழ்ந்தார். "பிடர்த்தலை" என்னும் பெயர் பெற்ற பட்டத்து யானையால் அடையாளம் கண்டு மாலை சூட்டப்பட்டு அரியணை ஏறிச் செங்கோல் செலுத்தினார். எனவே உயிர் பிழைத்திருந்தால் எதையும் செய்யலாம்.
# கரிகால் சோழன்

## கரிகாலன் பற்றிய குறிப்புகள்

### பட்டினப்பாலை தரும் செய்தி

புலிக் குகை போன்ற பகைவர் சிறையில் வளர்ந்த யானை வளர்ச்சி பெற்ற பின்னர் தான் விழுந்திருந்த பகைவரின் பொய்குழியின் கரை இடியுமாறு குத்தி மேலேறி தன் பெண் யானையுடன் சேர்ந்தது போலக் கரிகாலன் அரியணை ஏறினாராம். திண்ணிய காப்புச் சிறையில் இருந்த கரிகாலன் பிறர் கண்டு அஞ்சத் தக்க தாயமாகிய ஆட்சியை ஊழ் வலிமையால் பெற்று நாடாண்டார். இவ்வாறு பெற்றதனால் நிறைவடையாமல் நாட்டை விரிவுபடுத்தினார்.
# கரிகால் சோழன்

## கரிகாலன் பற்றிய குறிப்புகள்

### பட்டினப்பாலை நூலுக்குத் தரப்பட்டுள்ள தனிப்பாடல் தரும் செய்தி

கரிகாலன் காலில் தீ பட்டு அவரது கால் கருகிப் போயிற்று.
அதனால் அவர் கரிகாலன் என்னும் பெயர் பெற்றானோ என எண்ணுமாறு இந்தப் பாடல் அமைந்துள்ளது.
# கரிகால் சோழன்

## வெண்ணிப் போர்

இவரது ஆட்சியில் நடைபெற்ற முதல் பெரும் போர் வெண்ணிப்போர். சோழ அரியணையைக் கரிகாலன் நிலையாகப் பெறுமாறு செய்ததும், தமிழகத்தின் முடியுடைய மூவேந்தர்க்குத் தலைவனாக விளங்குமாறு செய்ததும் இப்போரே. ஏனெனில் இவ்வெற்றியின் மூலம் தனக்கெதிராக அமைக்கப்பட்டிருந்த ஒரு பெரும் கூட்டணியை அவர் முறியடித்துவிட்டார். இப்போரில் முதுகில் புண்பட்ட சேரமான் பெருஞ்சேரலாதன், தனக்கு பெரும் அவமானம் ஏற்பட்டதாகக் கருதி வடக்கிருந்து உயிர் நீத்தார். இதை கரிகாலனின் நண்பரும் வெண்ணியில் வாழ்ந்து போரை நேரில் கண்டவருமான வெண்ணிக் குயத்தியார் என்னும் புறநானுற்றுப் புலவர் விளக்குகிறார்.  
இவரது படை பலத்தைப் பயன்படுத்தவும் வெளிப்படுத்தவும் வேறு வாய்ப்புகள் வாய்க்காமல் போகவில்லை. வாகைப் பெருந்தலை என்னுமிடத்தில் ஒன்பது குறுநில மன்னர்களின் கூட்டணியை இவர் முறியடித்தார். கரிகாலனின் படைகள் அவரது பகைவர்களின் இராச்சியங்களை அழித்த விவரங்களையும் அவர்கள் காட்டிய வீரத்தையும் பட்டினப் பாலையின் ஆசிரியர் கடியலூர் உருத்திரங்கண்ணனார் மிக விளக்கமாக வர்ணிக்கிறார்.
# கரிகால் சோழன்

## வெண்ணிப் போர்

### சொந்த வாழ்க்கை

கரிகாலனின் சொந்த வாழ்க்கையைப்பற்றி நமக்குப் பேரளவிற்கு ஒரு விவரமும் கிடைக்கவில்லை. இவர் பெண்டிருடனும் பிள்ளைகளுடனும் மகிழ்ந்திருந்தார் என்று பட்டினப்பாலை ஆசிரியர் உருத்திரங்கண்ணனார் பொதுப்படையாக கூறுகிறார். நாங்கூரைச் சேர்ந்த வேளிர் குலப்பெண் ஒருத்தியைக் கரிகாலன் மணந்தார் என்று உரையாசிரியர் நச்சினார்க்கினியர் அவரது காலத்தின் நிலவிய மரபுவழிச் செய்தியின் அடிப்படையில் கூறுகிறார்.  
கரிகாற்சோழனின் மகள் ஆதிமந்தியா. ஆதிமந்தியா செய்யுள்கள் சில பாடியுள்ளார்.
# கரிகால் சோழன்

## தொன்மக் கதைகள்

பழங்காலந்தொட்டே கரிகாலனைப் பற்றிய பல புராணக் கதைகள் உருவாகி, தற்போது, இக்கதையே வரலாறாகப் பலரால் ஏற்றுக் கொள்ளப்பட்டுள்ளன. தமிழ்நாட்டின் முடியுடை வேந்தர், வடநாட்டு ஆரிய மன்னர்களை எதிர்த்து வெற்றி பெற்றனர் என்று கூறும் சிலப்பதிகாரம், கரிகாலனின் வடநாட்டுப் படையெடுப்பை பலபடப் பாராட்டுகிறது. இப்படையெடுப்பில், கரிகாலன் இமயம் வரை சென்றதோடு, வச்சிரம், மகதம், அவந்தி போன்ற சில நாடுகளை வென்றோ, அல்லது உடன்பாடோ செய்து கொண்டார். காவேரியாற்றின் கரைகளை உயர்த்திக் கட்டினார் என்பதை ஏழாம், எட்டாம் நூற்றாண்டில் வாழ்ந்த தெலுங்கு சோ(ட)ழ மன்னன் புண்ணிய குமரனின் மலேபாடு பட்டயங்களில் முதன் முதலாகக் காண்கிறோம்.
# கரிகால் சோழன்

## இறப்பு

கரிகாற் பெருவளத்தான் இறுதியில் குராப்பள்ளி என்ற இடத்தில் உலக வாழ்வை நீத்தார் என்பது தெரிகிறது. ‘குராப்பள்ளி’ என்பது குராமரத்தைத் தலமரமாகக் கொண்ட திருவிடைச் சிவத்தலமாகும் என்று கருதப்படுகிறது.  
- வைதீக மதத்தில் கரிகாலனுக்கு இருந்த நம்பிக்கை பற்றியும் அவர் இறந்ததால் ஏற்பட்ட ஆறாத்துயரத்தைப் பற்றியும் கருங்குழல் ஆதனார் என்னும் புலவர் பாடியுள்ளார்.
- பொருநராற்றுப்படை என்னும் ஆற்றுப்படை நூல் கரிகால்வளவனை பாட்டுடைத்தலைவனாகக் கொண்டு இயற்றப்பட்டது.
# கரிகால் சோழன்

## கரிகாலன் பற்றிய புனைவுகள்

- "வானவல்லி" சி. வெற்றிவேல் எனும் எழுத்தாளரால் எழுதப்பட்டது. கரிகாற் பெருவளத்தானின் முழு வரலாற்றையும் உள்ளடக்கியது. கரிகாலன் தீ வைக்கப்பட்ட மாளிகையிலிருந்து தப்பிப்பது முதல் அவன் தனக்குரிய அரியணையைப் பெற்று இமயம் வரை வெற்றி பெற்றது வரையிலான வரலாற்றைக் கூறும் புதினம். நான்கு பாகங்களை உள்ளடக்கியது. வானதி பதிப்பகம் மூலம் வெளியிடப்பட்டது.
# கரிகால் சோழன்

## கரிகாலனின் வம்சாவளி

கீழ்கண்ட பிற்கால அரச வாம்சங்கள் தங்களை கரிகால சோழனின் வம்சம் என்று கல்வெட்டு, செப்பேடு மற்றும் இலக்கியங்களை வெளியிட்டுள்ளனர். மேலும் உறையூர் ஆண்டவர் என்ற பட்டத்தையும் பயன்படுத்தியுள்ளனர்.  
- இராஜேந்திரன், பராந்தக போன்ற இடைக்கால சோழ பேரரசு, 848-1279 CE காலத்தில் தென் இந்தியா, இலங்கை மற்றும் தென்கிழக்கு ஆசியாவை ஆட்சி செய்தார்கள்.  
- காக்கத்திய பேரரசு: ஆந்திரா தெலுங்கானாவை 1163-1323 CE ஆட்சி செய்தவர்கள்.  
- நிடுகல் சோழர்கள், கர்நாடகாவின் ஒரு பகுதியை ஆட்சி செய்தார்கள் 1110-1390.CE.  
- ரேனாடு சோழர்கள், ஆந்திரா ராயலசீமாவை ஆட்சி செய்தவர், கிபி 5 - 9 ஆம் நூற்றாண்டு.  
- பொத்தபி சோழர்கள், ராலாலசீமாவை ஆட்சி செய்தவர்கள், கிபி 8 மற்றும் 9 ஆம் நூற்றாண்டுகள்.  
- கொனிதேனா சோழர்கள், 950 முதல் 1300 வரை கடலோர ஆந்திராவை ஆட்சி செய்தவர்கள்.  
- நன்னூறு சோழர்கள் ஆந்திரா பாகநாடு பகுதியை ஆண்டனர்.  
- நெல்லூர் சோழர்கள், 1100 முதல் 1350 வரை தெற்கு ஆந்திராவை ஆட்சி செய்தார்.  
- குந்தூரு சோழர்கள், தெலுங்கானா பகுதியை ஆட்சி செய்தது 1080–1260 A.D.  
- எருவ சோழர்கள் ராஜமுந்திரி கடலோர ஆந்திராவை ஆட்சி செய்தவர்கள் கி.பி 1120–1330.
# விலங்கு

**விலங்குகள்** (*Animals*), **அனிமலியா** (*Animalia*) அல்லது பல உயிரணு உயிரி (*Metazoa*), என்பது இராச்சியத்தின் பெரும்பாலும் மெய்க்கருவுயிரி உயிரினங்களின் பெரும் பிரிவாகும். சில விதிவிலக்குகள் தவிர்த்து, அநேகமானவை அனைத்து உயிரினங்களும் கரிமச் சேர்மங்களை உட்கொள்பவையாகவும், ஆக்சிசனை சுவாசிப்பவையாகவும், தன்னிச்சையாக நகரக்கூடியவையாகவும் (இயக்கம்(விலங்கியல்)) , பாலினப்பெருக்கம் செய்பவையாகவும், முளைய விருத்தியின்போது வெற்றுக்கோள உயிரணுக்களான கருக்கோளத்திலிருந்து (:en:Blastula) வளர்ச்சியடையும் உயிரினமாகவும் இருக்கின்றன.  
உலகில் சுமார் 7 மில்லியனுக்கும் அதிகமான விலங்கு சிற்றினங்கள் இருப்பதாக மதிப்பிடப்பட்டிருப்பினும், கிட்டத்தட்ட 1.5 மில்லியனுக்கும் அதிகமான சிற்றினங்களே விவரிக்கப்பட்டுள்ளன. இவற்றில் சுமார் 1 மில்லியன் பூச்சி<nowiki/>யினங்களாகும். விலங்குகளின் நீளம் 8.5 மைக்ரோமீட்டர் (0.00033 அங்குலம்) முதல் 33.6 மீட்டர் (110 அடி) வரை வேறுபடுகிறது. இவ்வாறு வேறுபட்ட சிற்றினங்கள் தமக்கிடையிலும் சூழல்களுக்கிடையிலும் சிக்கலான தொடர்புகளைக் கொண்டுள்ளன. சிக்கலான உணவு வலை (:en:Food web) அமைப்பையும் இவை கொண்டுள்ளன. அனிமாலியா என்ற இராச்சியம் மனிதர்களையும் உள்ளடக்கியது ஆயினும் பேச்சுவழக்குப் பயன்பாட்டில் விலங்கு என்ற சொல் பெரும்பாலும் மனிதரல்லாத விலங்குகளை மட்டுமே குறிக்கிறது.  
பெரும்பாலான உயிருள்ள விலங்கினங்கள் இருபக்கச்சமச்சீர் உடலமைப்பைக் கொண்டன. இவற்றுள் உருளைப்புழுக்கள், கணுக்காலிகள் மற்றும் மெல்லுடலிகள் போன்ற முதுகெலும்பிலி தொகுதிகளை உள்ளடக்கிய புரோட்டோஸ்டோம்கள் காணப்படுகின்றன. இத்துடன் முதுகெலும்பிகளைக் கொண்ட முதுகுநாணிகள், மற்றும் முட்தோலிகள், ஆகிய இரு பிரிவுகளையும் உள்ளடக்கிய டியூட்டெரோஸ்டோம்களும் அடங்குகின்றன.  
பிரீகாம்ப்ரியனின் எடியாக்கரன் உயிரியல் தரவுகளில் ஆரம்பகால விலங்குகள் பற்றிய தரவுகள் விளக்கப்பட்டுள்ளன. சுமார் 542 மில்லியன் ஆண்டுகளுக்கு முன்பு தொடங்கிய கேம்ப்ரியன் வெடிப்பின் போது, பல நவீன விலங்குத் தொகுதிகள் தொல்லுயிர் எச்சங்களாகக் கிடைத்தபோது, கடல் உயிரினங்களாக தெளிவாக நிறுவப்பட்டன. அனைத்து உயிரினங்களுக்கும் பொதுவான 6,331 மரபணுக்கள் அடையாளம் காணப்பட்டுள்ளன; இவை 650 மில்லியன் ஆண்டுகளுக்கு முன்பு வாழ்ந்த ஒரு பொதுவான மூதாதையரிடமிருந்து தோன்றியிருக்கலாம் என நம்பப்படுகிறது.
# விலங்கு

## பெயர் வரலாறு

"அனிமல்" என்ற ஆங்கில வார்த்தை *அனிமலே* என்கிற இலத்தீன் வார்த்தையில் இருந்து பிறந்ததாகும். உயிரியல் வரையறையானது அனிமாலியா இராச்சியத்தின் அனைத்து உறுப்பினர்களையும் உள்ளடக்கியது. இது *அனிமா* என்னும் மூச்சு அல்லது ஆன்மா எனப் பொருள் கொண்ட வார்த்தையிலிருந்து தோற்றம் செய்யப்பட்டது. அன்றாட பேச்சுவழக்குப் பயன்பாட்டில், இந்த வார்த்தை பொதுவாக மனிதரல்லாத விலங்குகளைக் குறிக்கிறது. விலங்கு இராச்சியம் (*Kingdom Animalia*) என்னும் இந்த வார்த்தையின் உயிரியல் வரையறை மனிதனையும் உள்ளடக்கியதாகவே இருக்கின்றது. "மெட்டாசூவா" என்ற சொல் பண்டைய கிரேக்க μετα (மெட்டா, "பின்னர்" என்று பொருள்படப் பயன்படுத்தப்பட்டது) மற்றும் ζῷᾰ (zōia, ζῷον zōion "விலங்கு" என்பதன் பன்மை) எனும் சொற்களிலிருந்து உருவானது.
# விலங்கு

## பண்புகள்

பிற உயிரினங்களிலிருந்து தங்களைத் தனித்துக் காட்டும் பல பண்புகளை விலங்குகள் கொண்டுள்ளன. விலங்குகள் பல உயிரணுக்களாலான மெய்க்கருவுயிரிகளாக இருக்கின்றன. இப் பண்புகள் இவற்றை பாக்டீரியாக்கள் மற்றும் அநேக ஒரு உயிரணு கொண்ட உயிரினங்களிலிருந்து பிரித்துக் காட்டுகின்றது. இவை தன்னூட்ட உயிரிகள் போல் தமக்கான உணவைத் தாமே தயார் செய்ய முடியாதவையாக தமக்கான உணவுத் தேவைக்கு வேறு உயிரிகளில் தங்கியிருக்கும் சார்பூட்ட உயிரிகளாக இருக்கின்றன. இந்தப் பண்பு தாவரங்கள் மற்றும் அல்காக்கள் போன்றவற்றிலிருந்து இவற்றைப் பிரித்தறிய உதவுகின்றன. எல்லா விலங்குகளும் குறிப்பிட்ட வாழ்க்கை கட்டங்களில் தாமாக நகரும் தன்மை கொண்டனவாக உள்ளன என்று சொல்லலாம். அநேக விலங்குகளில், முளைய விருத்தியின்போது, முளையமானது ஒரு வெற்றுக்கோள வடிவில் விருத்தியடைய ஆரம்பிக்கிறது. இது விலங்குகளுக்கு மட்டுமேயான தனித்துவமான பண்பாகும்.
# விலங்கு

## பண்புகள்

### உடலமைப்பு

விலங்குகள் தனித்தனி இழையங்களாகப் பிரிக்கப்பட்ட உடலமைப்புகளைக் கொண்டிருக்கின்றன. ஆயினும் கடற்பாசிகள் (துளையுடலிகள் (*Porifera*) தொகுதி) மற்றும் பிளகோசோவா ஆகியவற்றில் மிகக் குறிப்பிடத்தக்க சில விதிவிலக்குகளும் உண்டு. சுருங்கக் கூடியதும் நகர்வை கட்டுப்படுத்தத்தக்கதுமான தசைகள், மற்றும் சமிக்ஞைகளை அனுப்புகிறதும் பரிசீலிப்புக்குட்படுத்துவதுமான நரம்பு மண்டலம் இந்த உடலமைப்பில் அடங்கும். பொதுவாக ஒரு உள்ளமைந்த சமிபாட்டுத் தொகுதியும் ஒன்று அல்லது இரண்டு திறப்புகளுடன் அமைந்திருக்கும். இந்த வகை ஒழுங்கமைப்புடன் கூடிய விலங்குகள் மெடாசூவான்கள் (பல உயிரணு உயிரினங்கள்) என்று அழைக்கப்படுகின்றன. முந்தையது பொதுவாக விலங்குகளைக் குறிப்பிடப் பயன்படும் இடங்களில் யூமெடாசோவான்கள் (*eumetazoans*) என்று அழைக்கப்படுகின்றன.
# விலங்கு

## பண்புகள்

### இனப்பெருக்கமும், விருத்தியும்

(1) பிளஸ்டியூலா எனப்படும் வெற்றுக்கோள வடிவ அமைப்பு(2).]]  
ஏறக்குறைய எல்லா விலங்குகளுமே பாலினப்பெருக்கத்தில் ஈடுபடுகின்றன. இவை ஒரு சில சிறப்பியல்பான இனப்பெருக்க உயிரணுக்களைக் கொண்டுள்ளன. இவற்றில் சிறிய நகரும் விந்தணுக்கள் அல்லது பெரிய நகரா சினை முட்டைகளை உருவாக்க ஒடுக்கற்பிரிவு எனப்படும் கலப்பிரிவு நடக்கிறது. இதன்மூலம் உருவாகும் ஒருமடிய நிலையிலுள்ள இவ்விரு பாலணுக்களும் ஒன்றிணைந்து கருவணுக்களை உருவாக்கி, இவை புதிய தனியன்களாய் வளர்ச்சியுறுகின்றன.  
கலவியற்ற இனப்பெருக்கத் திறனையும் பல விலங்குகள் கொண்டிருக்கின்றன. கன்னிப்பிறப்பு மூலம் இனப்பெருக்க திறனுடைய முட்டைகள் கலவியின்றி உற்பத்தி செய்யப்படுகின்றன. இது பெற்றோரின் மரபணுப் படியெடுப்புப் போன்று இருக்கும். அல்லது சில சந்தர்ப்பங்களில் சிறுகூறாகல் (:en:fragmentation) முறை, அல்லது அரும்புதல் (:en:Budding) முறை மூலமாகவும் இது நடைபெறுகின்றது.  
ஒரு கருமுட்டையானது கருக்கோளம் (:en:Blastula) என்னும் ஒரு உள்ளீடற்ற கோளம் தோன்றுகிறது. இது மறு ஒழுங்கமைவுககும், உயிரணு வேற்றுமைப்பாட்டுக்கும்யும்
உள்ளாகிறது. கடற்பாசிகளில், கருக்கோளங்கள் ஒரு புதிய இடத்திற்கு நீந்திச் சென்று ஒரு புதிய கடற்பாசி இனமாக உருவாகிறது. பல பிற குழுக்களில், கருக்கோளமானது இன்னும் சிக்கலான மறு ஒழுங்கமைவுக்குள் செல்கிறது. ஒரு குறிப்பிட்ட உயிரணுக் கூட்டம் ஒரே மாதிரியான வேற்றுமைப்பாட்டுக்கு உட்படும்போது இழையமாக விருத்தி அடையும். பின்னர் வெவ்வேறு இழையங்கள் கூட்டாக இணைந்து ஒரு தொழிலைச் செய்யும் உறுப்பாக விருத்தியடையும்.
# விலங்கு

## பண்புகள்

### உணவு மற்றும் சக்திக்கான ஆதாரம்

விலங்குகள தமது உணவுத்தேவையை அல்லது சக்திக்கான ஆதாரத்தைப் பூர்த்தி செய்யும் விதத்தைப் பொறுத்து சில சூழலியல் குழுக்களாகப் பிரிக்கப்படுகின்றன. ஊனுண்ணிகள், தாவர உண்ணிகள், அனைத்துண்ணிகள், கழிவுகள், குப்பைகள் போன்ற அழிவுக்குள்ளாகும் பதார்த்தங்களிலிருந்து தமது உணவைப் பெறும் சார்பூட்ட உயிரிகளான கழிவுண்ணிகள் (:en:Ditritivore), ஒட்டுண்ணி வாழ்வு வாழும் ஒட்டுண்ணிகள் ஆகியன இவற்றுள் அடங்கும். விலங்குகளிக்கிடையிலான உணவுண்ணும் முறையை அடிப்படையாகக் கொண்ட தொடர்பானது சிக்கலான உணவு வலையை உருவாக்கும். அநேகமாக அனைத்து பல்கல இரைகெளவிகளும் விலங்குகளே.  
ஊனுண்ணிகள் அல்லது அனைத்துண்ணிகளில் இரைகௌவல் என்பது ஒரு நுகர்வோர் வளத் தொடர்பாடல் ஆகும். இதில் *வேட்டையாடும் விலங்கு* (வேட்டையாடுகிற ஒரு கொன்றுண்ணி பழக்க விலங்கு), ஒரு *இரை*யை (தாக்குதலுக்கு இலக்காகும் உயிரினம்) உணவாகக் கொள்கின்றது. ஊனுண்ணிகள் அல்லது அனைத்துண்ணிகள் தங்களது இரையை உண்ணுவதற்கு முன்னர் அவற்றைக் கொல்லலாம் அல்லது கொல்லாமலும் போகலாம். ஆனால் இரைகௌவல் எப்போதும் இரை இறப்பதில் முடியும். நுகர்வில் இன்னொரு முக்கிய பிரிவு கழிவுண்ணி அல்லது பிணந்திண்ணி (*detritivory*) வகை ஆகும். அதாவது இறந்த இரையை உண்பது அல்லது நுகர்வது. இன்னொரு பிரிவு ஒட்டுண்ணிகள் ஆகும். சில சமயங்களில் உண்ணும் நடத்தைகளுக்கு இடையில் பேதம்பிரிப்பது சிரமமாகி விடும். உதாரணமாக வேட்டையாடும் விலங்குகள் ஒரு உயிரினத்தை வேட்டையாடி உண்கின்றன. பின் சிதைவுறும் அந்த இரையின் உடலைத் தமது வழித்தோன்றல்களுக்கு உணவாக்கும் வகையில் அதன் மீது தங்களது முட்டைகளை இடுகின்றன. அப்போது அந்த வழித்தோன்றல்கள் ஒட்டுண்ணிகளாகத் தமது உணவைப் பெற்றுக் கொள்கின்றன.  
சில விலங்குகள் வேறுபட்ட உணவு முறைகளைச் சேர்த்துப் பயன்படுத்தும். எடுத்துக் காட்டாக, சில பூச்சியினங்களில் முதிர்ந்த விலங்கானது பூவிலிருக்கும் தேனைத் தமது உணவாகக் கொள்ளும். ஆனால், அவை தாவரத்தின் இலைகளில் இடும் முட்டைகளிலிருந்து உருவாகும் குடம்பிகள் தாவரத்தை உண்பதன் மூலம் தாவரத்தையே அழித்துவிடும்.  
ஒன்று மற்றொன்றின் மீது அளிப்பதான தேர்ந்தெடுத்த அழுத்தங்கள் வேட்டையாடும் விலங்குக்கும் இரைக்கும் இடையில் பரிணாமரீதியான போட்டிக்கு இட்டுச் சென்றிருக்கிறது. இது பல்வேறு மிருகவேட்டை-எதிர்ப்பு தகவமைவுகளுக்கு (:en:Anti-predator adaptation) வழிவகுத்துள்ளது.  
அநேக விலங்குகள் சூரிய ஒளி சக்தியில் இருந்து மறைமுகமாக உணவைப் பெறுகின்றன. தாவரங்கள் ஒளிச்சேர்க்கை எனும் ஒரு நிகழ்முறையைப் பயன்படுத்தி சூரிய ஒளியிலிருந்து பெறப்படும் சக்தியை, எளிய சர்க்கரைகளாக மாற்றுகின்றன. கரியமில வாயு (CO<sub>2</sub>) மற்றும் நீர் (H<sub>2</sub>O) மூலக்கூறுகளுடன் தொடங்கி, ஒளிச்சேர்க்கையானது சூரிய ஒளி சக்தியை குளுகோஸ் (C<sub>6</sub>H<sub>12</sub>O<sub>6</sub>) பிணைப்புகளில் சேகரிக்கப்படும் வேதியியல் சக்தியாக மாற்றிப் பிராண வாயுவை (O<sub>2</sub>) வெளியிடுகிறது. இந்த சர்க்கரைகள் பின் கட்டுமான அடுக்குகளாகப் பயன்பட்டு, தாவரம் வளர அனுமதிக்கின்றன. விலங்குகள் இந்த தாவரங்களை உண்ணும்போது (அல்லது தாவரங்களை உண்டிருக்கக் கூடிய பிற விலங்குகளை உண்கையில்), தாவரத்தால் உருவாக்கப்பட்ட சர்க்கரைகள் விலங்கினால் பயன்படுத்தப்படுகிறது. அவை நேரடியாக விலங்கு வளர பயன்படுத்தப்படலாம், அல்லது உடைக்கப்பட்டு, சேகரிக்கப்பட்ட சூரிய ஒளி சக்தியை வெளியிட்டு, விலங்குக்கு நகர்வுக்கு அவசியமான சக்தியை கொடுக்கலாம்.
# விலங்கு

## மூல ஆதாரங்கள் மற்றும் புதைபடிவ பதிவு

விலங்குகள் பொதுவாக ஒரு சவுக்குயிர் யூகார்யோட்டில் இருந்து பரிணாமமுற்றிருக்கலாம் என்று கருதப்படுகிறது. அவற்றின் மிக நெருங்கிய வாழும் உறவினர்களாகக் கருதப்படுவது சோவனொஃபிளாகெல்லேட்டுகள் என்கிற, சில கடற்பாசிகளின் சோவனொசைட்டுகளை ஒத்த உருவமைப்பியல் கொண்ட கழுத்துப்பட்டியுடனான சவுக்குயிர்களாகும் (*flagellates*). செல்கூறு ஆய்வுகள் விலங்குகளை ஒபிஸ்தோகோன்ட்ஸ் என்னும் சிறப்புகுழுவில் வகைப்படுத்துகின்றன. இதில் சோவனொஃபிளாகெல்லேட்டுகள், பூஞ்சைகள் மற்றும் கொஞ்சம் சிறிய ஒட்டுண்ணி வகை ஒருசெல் உயிரினங்கள் ஆகியவை அடங்கும். அநேக விலங்குகளின் முதிர்ந்த விந்தணுவில் இருப்பது போன்று நகரும் செல்களில் கசையிழைகள் (flagellum) பிற்பக்க அமைவு கொண்டிருப்பதில் இருந்து இந்த பெயர் வருகிறது. பிற யூகார்யோட்டுகள் முற்பக்க கசையிழைகள் கொண்டிருக்க விழைகின்றன.  
விலங்குகளை பிரதிநிதித்துவப்படுத்தக் கூடிய முதல் புதைவுகள் கேம்பிரியன் காலத்திற்கு முந்தைய காலத்தினதாய் தோன்றுகின்றன. இவை சுமார் 610 மில்லியன் வருடங்களுக்கு முந்தைய காலத்தைச் சேர்ந்த புதைவுகளாகும். ஆயினும், இவை பிற்கால புதைவுகளுடன் தொடர்புபடுத்த கடினமானவையாக உள்ளன. சில நவீன விலங்கு தொகுதிகளுக்கு முன்னறிவிப்பினை குறித்ததாய் இருந்தாலும் கூட அவை தனித்தனியான குழுக்களைச் சேர்ந்தவையாக இருக்கலாம்; அவை விலங்குகளே அல்ல என்பதற்கான சாத்தியக்கூறுகளும் உள்ளது. அவை தவிர, அநேக அறியப்பட்ட விலங்கு தொகுதிகள் சுமார் 542 மில்லியன் வருடங்களுக்கு முன்னதாக கேம்ப்ரியன் காலத்தில் ஏறக்குறைய ஒரே காலகட்டத்தில் தோற்றம் செய்கின்றன. கேம்ப்ரியன் வெடிப்பு என்று அழைக்கப்படும் இந்த நிகழ்வானது, வெவ்வேறு குழுக்கள் இடையிலான ஒரு துரித விலகுபாதையைக் குறிக்கிறதா அல்லது புதைவடிவத்தை சாத்தியமாக்கிய சூழ்நிலைகளிலான ஒரு மாற்றத்தைக் குறிக்கிறதா என்பது இன்னமும் விவாதிக்கப்படும் ஒன்றாகவே உள்ளது. ஆயினும் புதைபடிவங்கள் மூலம் ஆதிகாலத்து வாழ்க்கை வடிவங்களை ஆராய்ச்சி செய்யும் ஆராய்ச்சியாளர்களும் (*paleontologists*) மற்றும் நிலநூல் வல்லுநர்களும் முன்னர் கருதப்பட்டதை விட வெகு முன்னதாகவே, சாத்தியமான அளவில் ஏறக்குறைய 1 பில்லியன் வருடங்களுக்கும் முன்னதாக, விலங்குகள் இருந்திருக்கலாம் எனக் கருதுகின்றனர். தோனியன் சகாப்தத்தில் காணப்பட்ட தடங்கள் மற்றும் பொந்துகள் போன்ற புதைவு சுவடுகள், மெடோசோவான்கள் போன்ற டிரிப்ளோபிளாஸ்டிக் புழுக்கள் ஏறக்குறைய மண்புழுக்கள் அளவுக்கு பெரியதாகவும் (சுமார் 5 மிமீ அகலம்) சிக்கலானதாகவும் இருந்திருக்கலாம் என்பதை சுட்டிக் காட்டுகின்றன.
# விலங்கு

## பல்லுயிர்தன்மை

### அளவு

விலங்குகளில் நீலத் திமிங்கிலம் (*Balaenoptera musculus*) இதுவரை வாழ்ந்தவற்றில் மிகப்பெரிய விலங்கு ஆகும். இதன் எடை 190 டன்கள் வரையும் நீளம் 33.6 மீட்டர் (110அடி) வரையும் உள்ளது. நிலத்தில் வாழும் மிகப்பெரிய விலங்கு ஆப்பிரிக்க யானை (*Loxodonta africana*). இதன் எடை 12.25 டன்னும் பெரிய விலங்குகளைப் போல பல விலங்குகள் நுண்ணியவை. இவற்றை நுண்ணோக்கி கொண்டே காண இயலும். இவற்றில் சில: மிக்சோசூவா (புழையுடலிகளில் காணப்படும் ஒட்டுண்ணிகள்). இவை 20மைக்ரோமீட்டருக்கு மேல் வளராது. மேலும் சிறிய விலங்குகளில் ஒன்று மிக்சோபோலசு சீகல். இது முழுமையாக வளரும் போது 8.5மைக்ரோமீட்டருக்கு மேல் வளராது.
# விலங்கு

## பல்லுயிர்தன்மை

### எண்ணிக்கையும் வாழிடமும்
# ஹரோல்ட் பிண்டர்

**ஹரோல்ட் பிண்டர்** (*Harold Pinter*, அக்டோபர் 10, 1930 - டிசம்பர் 24, 2008) பிரித்தானியாவைச் சேர்ந்த நாடகாசிரியர், கவிஞர். 2005 ஆம் ஆண்டிற்கான இலக்கியத்துக்கான நோபல் பரிசினைப் பெற்றவர்.
# ஹரோல்ட் பிண்டர்

## தாக்கங்கள்

சாமுவேல் பெக்கெட், ஏர்னெஸ்ட் ஹெமிங்வே, பிரான்ஸ் காஃப்க்கா, வில்பிரெட் ஒவென், மார்செல் புரூஸ்ட், ஷேக்ஸ்பியர், 40கள், 50கள், 60களின் ரஷ்ய, பிரெஞ்சு, அமெரிக்க திரைப்படங்கள்
# வலைத்தளம்

**வலைத்தளம்** அல்லது **இணையத்தளம்** (குறுக்கவடிவமாக **தளம்** என்றும் பயன்படுத்துவர்) என்பது பெரும்பாலும், இணையத்தில் குறித்த ஒரு ஆள்களப்பெயருக்கு அல்லது துணை ஆள்களப்பெயருக்கு பொதுவான வலைப்பக்கங்களை கூட்டாக குறிக்கும்.  
வலைப்பக்கமானது பொதுவாக மீயுரை பரிமாற்ற வரைமுறையினூடாக (HTTP) பெற்று பார்வையிடக்கூடிய ஒரு HTML/XHTML ஆவணமாக இருக்கும். வலைத்தளத்திலுள்ள வலைப்பக்கங்கள் யாவும், பொதுவாக ஒரே வழங்கியில் வைக்கப்பட்டிருக்கும். சில வேளைகளில் வெவ்வேறு வழங்கிகளிலும் வைக்கப்பட்டிருக்கலாம்.  
ஆள்களப்பெயரை உலாவியில் இட்டு வலைத்தளத்தை அணுகும்போது, அவ்வலைத்தளத்திலுள்ள அத்தனை பக்கங்களையும் சென்றடைந்துவிட முடியாது. முதலில் **முகப்பு பக்கமே** காண்பிக்கப்படும். முகப்புப்பக்கத்தில் மற்றைய பக்கங்களுக்கான தொடுப்புக்கள் இருக்கலாம். முகப்புபக்கத்தை முதன்மையாகக்கொண்டு மற்றைய பக்கங்கள் படிமுறை ஒழுங்கில் அடுக்கப்பட்டிருக்கும். வலைத்தளங்களை பொதுவாக இலவசமாகவே பார்வையிடலாம் என்ற போதிலும், சில வலைத்தளங்களைப் பார்வையிடவும் பயன்படுத்தவும் கட்டணம் செலுத்த வேண்டும்.  
வலைத்தளங்களை பார்வையிடுவதற்கு இணைய உலாவி எனப்படும் மென்பொருள் தேவை.
# வலைத்தளம்

## வரலாறு

- டிம் பெர்னெர்ஸ் லி என்னும் ஆங்கில விஞ்ஞானி வையவிரிவு வலையத்தை 1990ஆம் ஆன்டு உருவாக்கினார்.
- HTML மற்றும் HTTP அறிமுகப்படுத்தும் முன்பு FTP மற்றும் Gopher நடபடி போன்ற மற்ற நடபடிகள் வழங்கிகள் இருந்து மீட்டெடுக்க உபயோக பட்டது .
- இந்த நெறிமுறைகள் ஒரு எளிய கோப்பக கட்டமைப்பை வழங்குகின்றன, இது பயனர் செல்லவும் மற்றும் பதிவிறக்கும் கோப்புகளைத் தேர்ந்தெடுக்கிறது.
- ஆவணங்களை பெரும்பாலும் வடிவமைக்கப்படாத எளிய உரை கோப்புகளாக வழங்கப்படுகின்றன, அல்லது வேர்ட் செயலி வடிவங்களில் குறியிடப்பட்டிருக்கின்றன.
# வலைத்தளம்

## கண்ணோட்டம்

- இணையதளங்கள் பல செயல்பாடுகளை கொண்டுள்ளன, மேலும் பல்வேறு நாகரிகங்களில் பயன்படுத்தப்படலாம்.
- ஒரு வலைத்தளம் என்பது தனிப்பட்ட இணையதளம், ஒரு வணிக வலைத்தளம், ஒரு அரசு வலைத்தளம் அல்லது ஒரு இலாப நோக்கற்ற அமைப்பு வலைத்தளம்.
- வலைத்தளங்கள் ஒரு தனிநபர், ஒரு வணிக அல்லது பிற நிறுவனத்தின் பணியாக இருக்கலாம், மேலும் பொதுவாக ஒரு குறிப்பிட்ட தலைப்பின்கீழ் அல்லது நோக்கத்திற்காக அர்ப்பணிக்கப்படுகின்றன.
- டெஸ்க்டாப் கணினிகள், மடிக்கணினிகள், டேப்லெட் கணினிகள் மற்றும் ஸ்மார்ட்போன்கள் உள்ளிட்ட பல்வேறு அளவிலான கணினி-அடிப்படையிலான மற்றும் இணைய-இயக்கப்பட்ட சாதனங்களில் வலைப் பக்கங்களை பார்வையிடலாம் அல்லது அணுகலாம்.
- ஒரு வலை சேவையகம் என அறியப்படும் ஒரு கணினி அமைப்பில் ஒரு வலைத்தளம் நடத்தப்படுகிறது, இது HTTP (ஹைபர் டெக்ஸ்ட் டிரான்ஸ்ஃபர் புரோட்டோகால்) சேவையகம் என்றும் அழைக்கப்படுகிறது.
- Nginx, Lighttpd, Hiawatha அல்லது Cherokee போன்ற சில மாற்றுகள் முழுமையாக செயல்படும் மற்றும் இலகுரக.
# வலைத்தளம்

## நிலையான வலைத்தளம்

- நிலையான வலைத்தளம் என்பது வழங்கியிடம் இருந்து பெரும் வலை பக்கங்களை சேமித்து வைக்கும் .
- இது முதன்மையாக HTML இல் குறியிடப்பட்டுள்ளது.CSS அடிப்படை HTML தாண்டி கட்டுப்படுத்த பயன்படுத்தப்படுகிறது.
- படங்கள் முதன்மையாக விரும்பிய உள்ளடக்கத்தை பாதிக்கும்.  
நிலையான வலைத்தளங்கள் மென்பொருள் நான்கு பரந்த பிரிவுகள் பயன்படுத்தி திருத்த முடியும்:  
- நோட் பேட் அல்லது TextEdit போன்ற உரை ஆசிரியர்கள், உள்ளடக்கம் மற்றும் HTML மார்க்கப் நேரடியாக ஆசிரியர் நிரலில்.
- மைக்ரோசாஃப்ட் ஃப்ள்த்பேஜ் மற்றும் அடோப் ட்ரீம்வீவர் (முன்னர் மேக்ரோமீடியா ட்ரீம்வீவர்) போன்ற WYSIWYG ஆஃப்லைன் பதிப்பாளர்கள், இதில் GUI ஐ பயன்படுத்தி தளம் திருத்தப்பட்டு, இறுதி HTML மார்க்அப் ஆசிரியர் மென்பொருள்.
- வலை பக்கங்கள், விட்ஜெட்டுகள், அறிமுகம், வலைப்பதிவுகள் மற்றும் பிற ஆவணங்கள் போன்ற ஊடக பணக்கார ஆன்லைன் வழங்கலை உருவாக்கும் WYSIWYG ஆன்லைன் ஆசிரியர்கள்.
- IWeb போன்ற டெம்ப்ளேட்-அடிப்படையிலான ஆசிரியர்கள் பயனர்கள் விரிவான HTML அறிவு இல்லாமல் இணைய வலை சேவையகங்களுக்கு வலை பக்கங்கள் உருவாக்க மற்றும் பதிவேற்ற அனுமதிக்கிறார்கள், அவர்கள் ஒரு தட்டுமுறையில் இருந்து பொருத்தமான டெம்ப்ளேட்டை தேர்ந்தெடுத்து, டெஸ்க்டாப் வெளியீட்டு முறையில் அதை டெஸ்க்டாப் வெளியீட்டு பாணியில் சேர்த்து HTML இன் நேரடி கையாளுதல் இல்லாமல் குறியீடு.
# வலைத்தளம்

## இறக்காற்றல் வலைத்தளம்

- ஒரு இறக்காற்றல் வலைத்தளம் அடிக்கடி அல்லது தானாகவே தன்னை மாற்றுகிறது அல்லது தனிப்பயனாக்குகிறது.
- பல்வேறு வலை பயன்பாட்டு கட்டமைப்புகள் மற்றும் வலை வார்ப்பு அமைப்புகள் ஆகியவை, பெர்ல், PHP, பைத்தான் மற்றும் ரூபி போன்ற நிரலாக்க மொழிகளுக்கு விரைவானதாகவும் சிக்கலான மாறும் வலைத்தளங்களை உருவாக்குவதற்கும் எளிதாக்குகின்றன.
- ஒரு தளம் பயனர் இடையே ஒரு உரையாடல் தற்போதைய நிலை காட்ட முடியும், மாறும் சூழ்நிலை கண்காணிக்க, அல்லது தனிப்பட்ட பயனர் தேவைகள் தனிப்பயனாக்க சில வழியில் தகவல்களை வழங்க முடியும்.
- உதாரணமாக, ஒரு செய்தி தளத்தின் முன் பக்கமானது கோரிய போது, வலை சேவையகத்தில் இயங்கும் குறியீடு சேமிக்கப்பட்ட HTML துண்டுகள் ஒன்றுசேர்ந்து தகவல் தகவல்களுடன் ஒரு தரவுத்தளத்தையோ அல்லது இன்னொரு வலைத்தளத்திலிருந்தோ மீட்டெடுக்கப்பட்ட அண்மைய தகவலை உள்ளடக்கிய ஒரு பக்கம் தயாரிக்கலாம்.
- இறக்காற்றல் தளங்கள் HTML படிவங்களைப் பயன்படுத்தி, உலாவி குக்கீகளை சேமித்து, மீண்டும் முந்தைய பதிப்பைப் பிரதிபலிக்கும் பக்கங்களின் வரிசையை உருவாக்குவதன் மூலம் ஊடாட முடியும்.
- இறக்காற்றல் HTML இணைய உள்ளடக்கத்தை உலாவியில் எவ்வாறு உள்ளடக்கங்களை மாற்றுவது என்பதை அறிவுறுத்துகிறது.
- டைனமிக் வலைத்தளத்தை செயல்திறன் இழப்பு தவிர்த்தல், ஒரு குறிப்பிட்ட பயனர் அல்லது ஒவ்வொரு இணைப்பு அடிப்படையிலான செயல்திறன் இழப்பைத் தவிர்ப்பதற்கு ஒரு வழி, அவ்வப்போது தானாகவே நிலையான பக்கங்களின் தொடர்ச்சியான தொடர்களை மீண்டும் உருவாக்குகிறது.
# வலைத்தளம்

## வகைகள்

- இணையதளங்கள் இரண்டு பரந்த பிரிவுகளாக பிரிக்கலாம் - நிலையான மற்றும் ஊடாடும்.
- ஊடாடும் தளங்கள் வலைத்தளங்களின் வலை 2.0 சமூகத்தின் பகுதியாகும், மேலும் தளத்தின் உரிமையாளர் மற்றும் தள பார்வையாளர்கள் அல்லது பயனர்களுக்கு இடையில் ஊடாட அனுமதிக்கின்றன.
- நிலையான தளங்கள் சேவையை வழங்குகின்றன அல்லது பிடிக்கின்றன, ஆனால் நேரில் பார்வையாளர்களோ அல்லது பயனர்களுடன் நேரடியாக ஈடுபடாதீர்கள்.
- சில வலைத்தளங்கள் ஆர்வலர்கள் அல்லது தனிப்பட்ட பயன்பாட்டிற்காக அல்லது பொழுதுபோக்காக தகவல் அல்லது தயாரித்தல்.  
பல வலைத்தளங்கள் ஒன்று அல்லது அதற்கு மேற்பட்ட வணிக மாதிரிகள் பயன்படுத்தி, பணம் சம்பாதிக்க நோக்கமாக உள்ளன:  
- சுவாரஸ்யமான உள்ளடக்கம் மற்றும் நேரடி விற்பனை மூலம் அல்லது விளம்பர நெட்வொர்க் மூலம் சந்தர்ப்பவாத விளம்பரங்களை வெளியிடுதல்.
- மின் வணிகம்: தயாரிப்புகள் அல்லது சேவைகள் வலைத்தளத்தின் மூலம் நேரடியாக வாங்கப்படுகின்றன.
- செங்கல் மற்றும் மோட்டார் வணிகத்தில் கிடைக்கும் விளம்பர தயாரிப்புகள் அல்லது சேவைகள்.
- ஃப்ரீமியம்: அடிப்படை உள்ளடக்கம் இலவசமாக கிடைக்கும் ஆனால் பிரீமியம் உள்ளடக்கத்திற்கு கட்டணம் தேவைப்படுகிறது (எ.கா., வேர்ட்பிரஸ் வலைத்தளம், அது ஒரு வலைப்பதிவு அல்லது வலைத்தளத்தை உருவாக்க ஒரு திறந்த மூல தளம் ஆகும்.)
# வலைத்தளம்

## தொடர்புடைய துணைக்கூறுகள்

- **வழங்கி** -இதுவே வலைத்தளத்தை சேமித்து வைத்திருந்து இணையத்திற்கு பரிமாறுகிறது.
- **தரவுத்தளம்** - இது வலைத்தளத்தோடு தொடர்புடைய தரவுகளையும் தகவல்களையும் முறைப்படி சேமித்து ஒழுங்கமைக்கிறது.
# வலைத்தளம்

## தொடர்புடைய சொற்கள்

- **தொடுப்பு** - தன் மேல் சொடுக்கும் போது இன்னொரு வலைப்பக்கத்தை திறக்கும் பகுதி. பெரும்பாலும் நீல நிற உரைப்பகுதியாக இருக்கும்.
- **தேடுபொறி** - வலைத்தளத்திலிருக்கும் ஏதவதொரு சொல்லை அல்லது விடயத்தை தேடுவதற்கு உபயோகிக்கப்படும் நிரல்.
- **சாளரம்** - வலைப்பக்கத்தை காட்டிக்கொண்டிருக்கும் உலாவியின் நடப்பு முகப்பு.
- **துள்ளிவரும் சாளரம்** (popup) - தொடுப்பொன்றினை சொடுக்கும்போது துள்ளிவந்து முன்னிற்கும் சளரம். சிலவேளை விளம்பர நோக்கங்களுக்காக பயனர் எதுவும் செய்யாமலேயே துள்ளிவரும் சாளரங்கள் தானாக தோன்றும்படி நிரல் எழுதப்பட்டிருக்கும்.
- **விளம்பரம்** - வலைத்தளத்தில் ஆங்காங்கு காணப்படும் விளம்பரங்கள்.
- **விசை** - தம்மீது சொடுக்கும்போது பல்வேறு பணிகளை செய்யும் பகுதிகள்.
- **தரவிறக்கம்** - வலைத்தளத்திலிருந்து கோப்புக்களை கணினிக்கு இறக்கி சேமித்தல்.
- **தரவேற்றம்** - கணினியிலிருந்து கோப்பினை வலைத்தளத்தின் வழங்கிக்கு ஏற்றிக்கொள்ளுதல்.
# எழுத்து பாகுபடுத்தி

**எழுத்து பாகுபடுத்தி (Scanner)** - **வருடி** என்றும் அழைக்கப்படும். இது நிரல்மொழிமாற்றியின் முதல் அங்கம். மூல மொழியில் உள்ள நீண்ட வரிசையிலான எழுத்துக்களை பாகுபடுத்தி துண்டங்களாக ஒழுங்குபடுத்தும். இச்செயல்பாட்டை எழுத்து பகுப்பாய்வு எனலாம்.  
துண்டங்கள் இயற்கை மொழியில் சொற்களுக்கு இணையானது. இத்துண்டங்களை பின்வருமாறு வகைப்படுத்தலாம்:
- சிறப்பு சொற்கள்
- சிறப்பு குறிகள்
- இனங்காட்டிகள்  
எழுத்து பாகுபடுத்தியின் தொழிற்பாடு அடுத்தடுத்தாக வரும் எழுத்துக்களை எப்படி அடையாளப்படுத்துவது என்பதுவே. அடிப்படையில் எழுத்து பாகுபாடுத்தி ஒரு நிலை பொறியாகும்.
# எழுத்து பாகுபடுத்தி

## நுட்பியல் சொற்கள்

- துண்டம் - Token
- நிரல் - Program
- சிறப்பு சொற்கள் - Keywords
- சிறப்பு குறிகள் - Special Symbols
- இனங்காட்டிகள் - Identifiers
- நிலைப் பொறி - State Machine
# எழுத்து பாகுபடுத்தி

## துணை நூல்கள்

- Kenneth C. Louden. (1997). *Compiler Construction: Principles and Practice*. Toronto: PWS Publishing Company.
# வீழ்கட்டமைப்பு (கட்டிடம்)

கட்டடங்களை திட்டமிட்டமுறையில் சூழலியல் கோட்பாடுகளுக்கு இணைய கூறு கூறுகளாய் தகர்ப்பதை **வீழ்கட்டமைப்பு** (Deconstruction) எனலாம். வீழ்கட்டமைப்பு கட்டிடங்களை இடித்து தள்ளல் அல்லது அழித்தல் செயல்பாட்டில் இருந்து வேறுபடுகின்றது.
# வீழ்கட்டமைப்பு (கட்டிடம்)

## கட்டிடங்களை அகற்ற வேண்டிய தேவை

பயன்படுத்த முடியாது என்ற நிலையில் இருக்கும் கட்டிடங்களை முற்றாகவோ அல்லது பகுதிகளையோ அகற்ற வேண்டிய தேவை இருக்கின்றது. உதாரணமாக ஈழத்தில் போரின் காரணங்களால் மிகவும் பாதிக்கப்பட்ட கட்டிடங்களை அகற்ற வேண்டிய தேவை இருக்கின்றது. நிலம் மிகவும் பெறுமதியான சென்னை போன்ற நகரங்களில் குறைந்தளவு கொள்திறன் உள்ள அல்லது பழைய கட்டிடங்களை அகற்றி புதிய கட்டிடங்களை நிர்மாணிக்க வேண்டிய தேவை இருக்கின்றது. மேலை நாடுகளில் கட்டிடங்களை அகற்றி புகு கட்டிட தொகுதிகளை அமைப்பது ஒரு வழமையான செயல்பாடு ஆகும். எனவே கட்டிடங்களை அகற்ற வேண்டிய தேவை என்றும் எங்கும் இருக்கின்றது.
# வீழ்கட்டமைப்பு (கட்டிடம்)

## கட்டிடங்களை அகற்றும் முறைகள்

பொதுவாக மேலை நாடுகளில் கட்டிடத்தை தகர்த்து அல்லது இடித்துத் தள்ளிவிடுவார்கள். பல கட்டிடங்கள் excavator மற்றும் bulldozer போன்றவற்றை பயன்படுத்தி தகர்ப்பர். கிரேன்களில் நாட்டப்பட்ட பாரிய தகர் பந்து (wrecking ball) கொண்டும் தகர்க்கப்படுவதுண்டு. மேலும், வெடிபொருட்கள் உபயோகித்தும் சில கட்டிடங்கள் தகர்க்கப்படுவதுண்டு. இம் முறைகள் விரைவாக பணியை செய்ய உதவினாலும் கட்டிடங்களை தகர்ப்பதற்கு பொதுவாக சிறந்த முறை இல்லை. வீழ்கட்டமைப்பு இவற்றை விட ஒரு சிறந்த முறையெனலாம்.
# வீழ்கட்டமைப்பு (கட்டிடம்)

## வீழ்கட்டமைப்பு நன்மைகள்

- கட்டிட பொருட்கள் மீள் உபயோகம்.
- கட்டிட பொருட்களை விற்பனைப்படுத்தல்.
- கழிவுகளை கட்டுப்படுத்தி சூழல் மாசுறுதலை தவிர்த்தல்.
- வீழ்கட்டமைப்பின் போது தொழிலாளர்கள் தொழில்வாய்ப்பு பெறல்.
# வீழ்கட்டமைப்பு (கட்டிடம்)

## வெவ்வேறு நாடுகளில் வீழ்கட்டமைப்பு

வெவ்வேறு நாடுகளில் வீழ்கட்டமைப்பு பல்வேறு நிலைகளில் நடைமுறைப்படுத்தப்படுகின்றது. கட்டிட கட்டல் தகர்த்தல் கழிவுகள் (Construction and Demolition Waste) கழிவு குழிகளில் (land fills) இடப்படுவதில் இருந்து எவ்வளவு வீதம் தடுக்கப்படுகின்றது என்பதை வைத்து வீழ்கட்டமைப்பு எவ்வளவு வரை நடைமுறைப்படுத்தப்படுகின்றது என்று உத்தேசமாக மதிப்பிடலாம். எனினும், சூழல், பண்பாட்டு போக்குகள், பொருளாதாரம், தொழில்நுட்பம், அரச கொள்கைகள் ஆகிய கூறுகளையும் ஆய்தே ஒரு நாட்டில் எந்த நிலையில் வீழ்கட்டமைப்பு நடைமுறைப்படுத்தப்படுகின்றது என்பதை கணக்கிட முடியும்.  
ஒழுங்கமைக்கப்பட்ட வீழ்கட்டமைப்பு (systematic deconstruction) செயல்பாடுகள் வளர்ச்சியடைந்த மேற்கத்தைய நாடுகள் சிலவற்றில் சீரிய முறையில் நடைமுறைப்படுத்தப்படுகின்றன. வளர்சியடைந்துவரும் சில நாடுகளில் வீழ்கட்டமைப்பின் பல கூறுகள் சிறப்பாக நடைமுறையில் இருந்தாலும் அவற்றை ஒழுங்கமைக்கப்பட்ட வீழ்கட்டமைப்பு என்று கூற முடியாது.  
வளர்ச்சியடைந்த மேற்கு நாடுகளிலும் வீழ்கட்டமைப்பை அண்மையில் அறிந்து செயல்படுத்த முனையும் கனடா, நோர்வே, துருக்கி போன்ற நாடுகளையும் யப்பான், நெதர்லாந்து, ஐ.இரா போன்ற அதி நிலையில் நடைமுறைப்படுத்தியிருக்கும் நாடுகளுடன் ஒப்பிட்டு வேறுபாடுகள் காணலாம். உதாரணமாக, யப்பானில் வீழ்கட்டமைப்பு அவ்வரசின் "recycle oriented society" என்ற இலக்கின் ஒரு முக்கிய அம்சம். கனடாவில் அதன் பெரிய பரப்பளவு (கழிவு குழிகள் மலிவில் கிடைக்கும்), இயற்கை வளம் (மீள் உபயோக தேவை உடனடியாக உணரப்படுவதை தடுக்கின்றது) காரணமாக வீழ்கட்டமைப்பு மிகவும் ஆரம்ப நிலையிலேயே நடைமுறைப்படுத்தப்படுகின்றது.
# வீழ்கட்டமைப்பு (கட்டிடம்)

## கலைச்சொற்கள்

- கட்டிட தகர்ப்பு, இடித்து தள்ளல் - Demolition
- அழித்தல் - Destruction
# விக்கிப்பீடியா:கட்டுரை வகைப்படுத்தல் கையேடு

இயன்றவரை பொருத்தமான ஒரு பகுப்பின்கீழ் கட்டுரையை சேர்க்க வேண்டும். ஏற்கனவே பகுப்பு இல்லாவிடின் பகுப்பு ஒன்றை உருவாக்கி, சேர்க்க வேண்டும். புதிய பகுப்பு ஒன்றை ஏற்படுத்தும்பொழுது அப்புதிய பகுப்பை உரிய தாய்ப் பகுப்பின்கீழ் கொண்டுவர வேண்டும். பகுப்பு சுட்டிகள் சிகப்பாக இருந்தால் அவை வகைப்படுத்தப்படவில்லை எனப் பொருள்.
# விக்கிப்பீடியா:கட்டுரை வகைப்படுத்தல் கையேடு

## எப்படி பாகுபாடு செய்வது?

- ஒரு பக்கத்தை வகைப்படுத்த,கீழ்க்காணும் Tag-ஐ பக்கத்தின் இறுதியில் (வேற்று மொழி இணைப்புகளுக்கு முன்னர்) சேர்க்கவும்.  
- பொருந்தக்கூடிய சமயங்களில், ஒரே கட்டுரைக்கு ஒன்றுக்கு மேற்பட்ட பக்க வகைகளையும் சேர்க்கலாம். எடுத்துக்காட்டாக, கண்ணதாசன் குறித்த கட்டுரையை, கவிஞர்கள், எழுத்தாளர்கள் ஆகிய இரண்டு பக்க வகைகளிலும் சேர்க்கலாம்.
# விக்கிப்பீடியா:கட்டுரை வகைப்படுத்தல் கையேடு

## எந்த பகுப்பில் சேர்ப்பது என்று சந்தேகம் எழுந்தால் என்ன செய்வது?

- பின்வரும் தாய் பகுப்புக்கள் ஒன்றில் சேருங்கள் (இலக்கியம், பண்பாடு, வரலாறு, அறிவியல், கணிதம், புவியியல், சமூகம், தொழில்நுட்பம்).
- உங்கள் தலைப்பில் ஆங்கிலத்தில் கட்டுரை இருந்தால், அங்கே என்ன மாதிரி வகைப்படுத்தப்பட்டிருக்கின்றதோ, அப்படியே வகைப்படுத்துவது பொருத்தமாக அமையலாம்.
- பிறபயனரிடம் ஆலோசனை கேளுங்கள்.
# தமிழர் போரியல்

பிற மனித குழுக்கள் போலவே தமிழர் வாழ்விலும் போர் ஒரு தொடர் அம்சமாக இருக்கின்றது. தமிழர் தம்மிடையேயும் பிறருடனும் போர் செய்தற்கான காரணங்கள், தமிழர் போர் மரபுகள், தமிழர் போர் நுட்பங்கள் மற்றும் உத்திகள், தமிழ் போர் சாதிகள், தமிழர் சம்பந்தப்பட்ட போர் வரலாறு, தற்கால ஈழப்போர் ஆகியவற்றை ஆயும் இயல் **தமிழர் போரியல்** எனலாம்.
# தமிழர் போரியல்

## வரலாறு

தமிழர் தொல்காப்பியக் காலந்தொட்டே போர்க்கருவிகளைக் கையாள்வதிலும், அவற்றை வடிவமைத்துக் கொள்வதிலும் பழக்கமுடையவராக இருந்துள்ளனர்.  
" வில்லும் வேலும் கழலும் கண்ணியும் தாரும் மாலையும்
தேரும் மாவும் மன்பெறு மரபின் ஏனோர்க்கும் உரிய"
- தொல்காப்பியம், பொரு. மரபி. 628.  
பண்டைக்காலத்தில் நிலப்படையானது நான்கு வகைகளாகக் பிரிக்கப்பட்டிருந்தது. அவை:
கரிப்படை (யானைப்படை), பரிப்படை (குதிரைப்படை), தேர்ப்படை, காலாட்படை என்பன.
# தமிழர் போரியல்

## தமிழர் மரபுசார் போர்க்கருவிகள்

### முதன்மைக் கருவிகள்

- வாள்
- வில்
- வேல்
# தமிழர் போரியல்

## தமிழர் மரபுசார் போர்க்கருவிகள்

### மற்றயவை

வளரி, அடார், அரம், அரிவாள், ஆயுதக்காம்பு, எஃகு, கண்ணாடி தைத்த கேடகம், கணிச்சிப்படை, கலப்பை, கழிப்பிணிப் பலகை, காழெஃகம், கிளிகடிகருவி, குந்தாலி, குறடு, கேடகம், கோடாலி, சக்கரம், சிறியிலை எஃகம், சேறுகுத்தி, தறிகை, துடுப்பு, நவியம், படைவாள், பூண்கட்டிய தண்டு, மழு, வாள், வில், வேலுறை
# தமிழர் போரியல்

## படை வீடு

போரில் வென்றபின் வீரர்கள் தோற்ற நாட்டில் படைவீடு அமைத்துத் தங்குவர். அப்படைவீடு சிதைந்த போர்க்கருவிகளைக் கொண்டு கட்டப்பட்டு இருக்கும்.
# பொருளறிவியல்

பொருட்களின் அமைப்புக்கும் பொருட்களின் தன்மை அல்லது இயல்புகளுக்கும் உள்ள தொடர்பை ஆரா யும் இயல் **பொருளறிவியல் (Material Science)** ஆகும். மேலும், பொருட்களை எப்படிப்பட்ட செயல்பாட்டு முறைகளுக்கு உட்படுத்தி வேண்டிய செய்கை அல்லது விளைவுகளை பெறலாம் என்பதையும் இவ்வியல் ஆய்கின்றது.  
பொருளறிவியல் மனித வாழ்வுக்கு மிக அவசியமான ஒரு துறை. மனித அல்லது சமூகங்களின் வளர்ச்சியை அவர்களின் பொருளறிவியல் நிலைகளை கொண்டு வரலாற்று ஆசிரியர்கள் வகுத்து விவரிப்பர். கற்காலம், உலோக காலம், இயந்திர காலம், குறைகடத்திகள் காலம், நுண்பொருளியல் காலம் என வரலாறை பிரிக்கலாம்.  
ஆரம்பத்தில் சூழலில் தான் கண்ட பொருட்களான கல், மண், தடி, எலும்பு, தோல் போன்ற பொருட்களை மனிதன் உபயோகித்தான். பின்னர் பொருட்களை செயல்பாடுகளுக்கு(process) உட்படுத்தி அல்லது செப்பனிட்டு அவற்றின் இயல்புகளை மாற்ற முடியும் என்பதை உணர்ந்தான். உதாரணமாக மண்ணிலிருந்து மட்பாண்டம், செங்கல், கண்ணாடி ஆகியவற்றை பொருளறிவியலின் துணை கொண்டு ஆக்க முடிந்தது. வேதியியலின் வளர்ச்சியும் அதனோடு இணைந்த பொருளறிவியலின் வளர்ச்சியும் இன்று மனித வாழ்வை பல வழிகளில் மேம்படுத்தி நிற்கின்றன. இன்று பொருளறிவியலின் ஒரு முக்கிய முனையான நனோ தொழில்நுட்பம் புதிய பொருட்களை புதிய அணுகட்டமைப்புகளோடு உருவாக்க தகுந்தவாறு முன்னேறி வருகின்றது. இது ஒரு பொருளாதார, சமூக புரட்சிக்கே வழிகோலும் என சில ஆராய்ச்சியாளர்கள் கருதுகின்றார்கள்.
# பொருளறிவியல்

## பொருளறிவியலில் பொருள் வகைப்படுத்தல்

- உலோகங்கள் (Metals)
- மட்பாண்டப்பொருள்கள் (Ceramics)
- பல்பகுதியம் Polymers (Plastics, Rubber)
- கலப்புருக்கள்-Composites (கண்ணாடியிழை-Fiberglass)
- குறை கடத்திகள் (Semicconductors)
- உயிரி பொருட்கள் (Biomaterials)
# பொருளறிவியல்

## கலைச்சொற்கள்

- உலோகவியல் - Metallurgy
# பொருளறிவியல்

## ஆதாரங்கள்

- William D. Callister, Jr. (2003). Materials Science and Engineering: An Introduction. Danver: John Wiley & Sons, Inc.
# சா. ஞானப்பிரகாசர்

நல்லூர் **சுவாமி ஞானப்பிரகாசர்** (ஆகஸ்ட் 30, 1875 - ஜனவரி 22, 1947) பன்மொழிப் புலவர்; தமிழின் தொன்மையை உலகிற்கு எடுத்தியம்பியவர்களுள் ஒருவர். இலத்தின், கிரேக்கம் முதலாய பதினெண் மொழிகளில் எழுதவும், பேசவும் வல்லவராய் இருந்தார். பல தமிழ் நூல்களின் ஆசிரியர். *சொற்பிறப்பு ஒப்பியல் தமிழ் அகராதி* என்ற பெயரில் இவர் வெளியிட்ட தமிழ் ஒப்பியல் அகராதி சிறந்த நூலாகும்.
# சா. ஞானப்பிரகாசர்

## பிறப்பு

இவர் யாழ்ப்பாணத்தை ஆட்சி புரிந்த மன்னர்களுள் ஒருவரான ஆறாவது பரராசசேகரனின் வழித்தோன்றலான இராசலிங்கம் சாமிநாதப் பிள்ளை, தங்கமுத்து இணையரின் மகனாக 30.08.1875 அன்று பிறந்தார். இவரது இயற்பெயர் வைத்தியலிங்கம் என்பதாம்.
# சா. ஞானப்பிரகாசர்

## இளமைக் காலமும் கல்வியும்

அவருக்கு ஐந்து வயதாக இருந்த போது தந்தை காலமானார். இளம் விதவையான தங்கமுத்து அம்மையார் உறவினர்களின் விருப்பத்துடன் கத்தோலிக்கரான தம்பிமுத்துப்பிள்ளையை மறுமணம் புரிந்தார். அவருக்கு ஞானப்பிரகாசர் என்ற பெயர் சூட்டப்பட்டது. தாயும் மகனும் ஞானஸ்நான திருவருட்சாதனத்தைப் பெற்று கத்தோலிக்க மதத்தைத் தழுவினர். அச்சுவேலியில் அமைந்திருந்த அமெரிக்க மிஷன் ஆங்கிலப் பாடசாலை ஒன்றில் தொடக்கக் கல்வியைக் கற்ற அவர், யாழ் புனித பத்தரிசியார் கல்லூரியில் கல்வி பயின்றார்.
# சா. ஞானப்பிரகாசர்

## திருநிலைப்படுத்தப்படுதல்

1893 இல் தொடர்வண்டித் துறையில் எழுதுவினைஞர் தேர்வில் முதலாவதாகத் தேறி கடிகமுகவயிலும் பின்னர் கொழும்பிலும் மூன்று ஆண்டுகள் பணியாற்றினார். பின்னர் 1895 ஆம் ஆண்டு இறைப்பணிக்கென தம்மை அர்ப்பணித்து யாழ். குரு மடத்தில் சேர்ந்துகொண்டார். 01.12.1901 அன்று குருவானவராக திருநிலைப்படுத்தப்பட்டார்.
# சா. ஞானப்பிரகாசர்

## பன்மொழிப் புலமை

யாழ் புனித பத்திரிசியார் கல்லூரியில் கற்ற தமிழும் ஆங்கிலமும், எழுதுவினைஞராக கடமையாற்றிய போது கற்ற சிங்களமும், யாழ். குருமடத்தில் கற்ற இலத்தீன், பிரெஞ்சும் அவரை பல மொழிகளையும் கற்றிடத் தூண்டியது. மொழிகளுக்கிடையே ஒருவகை தொடர்பு இருப்பதைக் கண்டுணர்ந்த அவர், 72 மொழிகள் வரை கற்றுப் புலமை பெற்றார்.
# சா. ஞானப்பிரகாசர்

## நூல்கள் இயற்றல்

இறை அர்ப்பணிப்புச் சேவையில் முதல் பங்காக ஊர்காவற்றுறை எனும் ஊரில் பணியாற்றினார். முதன் முறையாக அங்கு நூல் நிலையம் ஒன்றை உருவாக்கி மக்களிடையே படிக்கும் ஆர்வத்தை ஏற்படுத்தினார். மறை நூல்களை இரவலாகக் கொடுத்து மீண்டும் பெற்றுக் கொள்ளும் நடைமுறையைச் செயல்படுத்தினார். 50க்கும் மேற்பட்ட நூல்களைத் தாமே இயற்றி 30க்கும் மேற்பட்ட நூல்களை அச்சேற்றினார். ‘சொற்பிறப்பு ஒப்பியல் அகர வரிசை’ என்ற பெயரில் இவர் வெளியிட்ட தமிழ் ஒப்பியல் அகராதி சிறந்த நூலாகும்.  
'ஞான உணர்ச்சி' எனும் நூல் வீரமாமுனிவரால் எழுதப்பட்டதன்று, சாங்கோபாங்க சுவாமிகளே அந்நூலை எழுதினார் என இடித்துரைத்தார். நல்லூரில் புனித சவேரியார் ஆலயத்தைக் கட்டியெழுப்பி பல ஆண்டுகள் பணியாற்றினார். அதனால் நல்லூர் சுவாமி ஞானப்பிரகாசர் என அழைக்கப்பட்டார்.
# சா. ஞானப்பிரகாசர்

## நூல்கள் இயற்றல்

### யாழ்ப்பாண வைபவ விமர்சனம்

18 ஆம் நூற்றாண்டில் வாழ்ந்த மயில்வாகனப் புலவர் என்பவரால் யாழ்ப்பாண வரலாற்றை எடுத்துரைக்கும் பொருட்டு எழுதப்பட்ட யாழ்ப்பாண வைபவமாலையில் தாம் கண்ட வரலாற்று முரண்பாடுகளை யாழ்ப்பாண வைபவ விமர்சனம் என்னும் நூலில் ஞானப்பிரகாசர் எடுத்துக் காட்டியுள்ளார்.
# சா. ஞானப்பிரகாசர்

## நினைவு முத்திரை வெளியீடு

சுவாமி ஞானப்பிரகாசருக்கு மதிப்பளிக்குமுகமாக இலங்கை அரசு அவரது படத்துடன் கூடிய அஞ்சல் முத்திரை ஒன்றும், சிறப்பு முதல் நாள் உறை ஒன்றையும் 1981 மே 22 இல் வெளியிட்டது. வழமையாக நினைவு முத்திரைகள் தலைநகர் கொழும்பிலேயே வெளியிடப்படும். ஆனால் இந்த முத்திரை ஞானப்பிரகாசரின் ஊரான யாழ்ப்பாணத்தில் வெளியிடப்பட்டது. வீரசிங்கம் மண்டபத்தில் சிறப்பாக நிறுவப்பட்ட அஞ்சல் அலுவலகத்தில் யாழ் ஆயர் அதி வணக்கத்துக்குரிய எஸ். தியோகுப்பிள்ளை ஆண்டகை முன்னிலையில் யாழ்ப்பாணம் பிரதம அஞ்சல் அதிபர் தி. தியாகராசாவிடமிருந்து நினைவு முத்திரையுடன் கூடிய முதல் நாள் தபால் உறையை மாவட்ட அமைச்சர் யு. பி. விஜயக்கோன் பெற்றுக் கொண்டார்.
# ஒடியல்

பனங்கிழங்கை நெடுக்கு வாட்டில் கிழித்து வெயிலில் காயவிடும்போது கிடைக்கும் உலர்ந்த கிழங்கு **ஒடியல்** எனப்படுகின்றது. இந்த ஒடியலை நீண்ட காலம் வைத்துப் பயன்படுத்த முடியும். பொதுவாக ஒடியலை உரலில் இடித்து மாவாக்கி அதிலிருந்து பலவகையான உணவுப் பொருட்களைச் செய்து உண்கிறார்கள். அவற்றில் பிரபலமானது ஒடியல் பிட்டு. ஒடியல் மாவுடன் காய்கறி, பலாக்கொட்டை சேர்த்து ஒடியற்கூழ் காய்ச்சுவார்கள். இவை யாழ்ப்பாணத்தில் பிரபலமான உணவு வகைகள்.
# திறனாய்வுக் கோட்பாடுகளின் பட்டியல்

**திறனாய்வுக் கோட்பாடுகள்** இப்பக்கத்தில் பட்டியலிடப்படுகின்றன. (விரியும்)  
1. அமைப்பியல் திறனாய்வு - Structuralist Criticism
1. அறவியல் திறனாய்வு - Moralistic Criticism
1. அறிவுறுத்தல் திறனாய்வு - Didactic Criticism
1. உளப்பகுப்பாய்வுத் திறனாய்வு - Psychoanalytic Criticism
1. எடுத்துரைப்பியல் திறனாய்வு - Narrative Criticism
1. ஒப்பீட்டுத் திறனாய்வு - Comparative Criticism
1. கட்டுடைப்பியத் திறனாய்வு - Deconstructionist Criticism
1. சமூகவியல் திறனாய்வு - Sociological Criticism
1. சூழலியல் திறனாய்வு - Ecocriticism
1. தொல்படிமவியல் திறனாய்வு - Archetypal Criticism
1. நவீனத்துவத் திறனாய்வு - Modernist Criticism
1. பின் அமைப்பியத் திறனாய்வு - Post-Structuralist Criticism
1. பின்காலனித்துவத் திறனாய்வு - Post-Colonialist Criticism
1. பின்நவீனத்துவத் திறனாய்வு - Post-Modernist Criticism
1. புதுத் திறனாய்வு - New Criticism
1. புது வரலாற்றியல் திறனாய்வு - New Historical Criticism
1. புனைவியல் திறனாய்வு - Romantic Criticism
1. பெண்ணியத் திறனாய்வு - Feminist Criticism
1. மார்க்சியத் திறனாய்வு - Marxist Criticism
1. மொழியியல் திறனாய்வு - Linguistic Criticism
1. யதார்த்தவியத் திறனாய்வு - Realism ?
1. வடிவவியத் திறனாய்வு - Formalist Criticism
1. வரலாற்றியல் திறனாய்வு - Historical Criticism
# புங்குடுதீவு

**புங்குடுதீவு** (*Pungudutivu*) இலங்கையின் யாழ்ப்பாண மாவட்டத்தின் தென் மேற்குப் பகுதியில் அமைந்துள்ள ஏழு தீவுகளில் ஒரு தீவாகும். யாழ் நகரில் இருந்து செல்லும் 18 மைல் நீளமுள்ள பெருஞ்சாலையின் மூலம் இத்தீவு யாழ்நகருடன் இணைக்கப்பட்டுள்ளது. குடாக்கள், முனைகள் என்பன அமையப்பெற்ற இத்தீவின் சுற்றளவு 21 மைல்கள் ஆகும். இது கிழக்கு மேற்காக 5.5 மைல் நீளமும், வடக்கு தெற்காக 3 மைல் அகலமும் கொண்டு தோற்றமளிக்கின்றது.  
இத்தீவானது வேலணை வாணர் பாலத்தினால் இணைக்கப்பட்டதன் மூலம் இங்குவாழும் மக்கள் பெரும் பயனைப் பெற்றுள்ளார்கள். குறிகாட்டுவான், கழுதைப்பிட்டி போன்ற துறைகள் மூலம் மற்றைய தீவுகளுடனான தொடர்புகளைக் கொண்டுள்ளது. இங்கு விவசாயமும் கால்நடை வளர்ப்பும் கடல் வளத்தின் மூலம் மீன்பிடிப்பும் சிறப்பாக நடைபெறுகின்றன.
# புங்குடுதீவு

## பெயர்க்காரணம்

புங்குடுதீவு என்ற பெயர் தோன்றியமைக்கு பல்வேறு விளக்கங்கள் கூறப்படுகின்றன.  
பொன்கொடுதீவு என்ற பதம் திரி படைத்து புங்குடுதீவு என்றும் வழங்கப்படுகிறது.  
அக்காலத்தில் புங்கை மரம் நிறைந்த காடாக இவ்விடம் இருந்தமையால் புங்குடுதீவு என பெயர் பெற்றதாக கதைகள் உண்டு. தமிழ்நாட்டில் உள்ள ‘புங்குடி’ என்னும் ஊர்ப் பெயரை புங்குடுதீவுடன் தொடர்புபடுத்தி பெயர் விளக்கம் கூறப்படுவதுமுண்டு. மேலும் இசுலாமியரின் படையெடுப்பு தமிழகத்தில் ஏற்பட்டபோது அங்குள்ள பூங்குடி ஊரினர் படையெடுப்பாளர்களது கொடுமையில் இருந்து தமது கன்னிப் பெண்களைப் பாதுகாக்க வேண்டிய அவல நிலையில் இங்கு தப்பி ஓடிவந்து குடியேறியதால் இத்தீவுக்கு ‘பூங்கொடி’ ‘திருப்பூங்கொடி’ எனும் பெயர்களை பெற்றதாயிற்று. இந்த வகையில் பூங்கொடித் தீவு என வழங்கி அது காலப்போக்கில் புங்குடுதீவு என மருவியதாயிற்று என்பர். இத்தீவானது ஏனைய தீவுகளுக்கு நடுநிலையாகக் காணப்பட்டமையால் ஒல்லாந்தர் இதற்கு ‘மிடில்பேர்க்’ எனப் பெயரிட்டனர் என்பதும் இங்கு குறிப்பிடத்தக்க விடயமாகும்.  
மேலும் ஒல்லாந்தரால் கடலில் குளித்தெடுத்த சங்குகளைக் கொண்டுவந்து பதம்பிரித்து பிற நாடுகளுக்கு ஏற்றுமதி செய்யப்பட்ட இடமாகவும் இது அமைவு பெற்று விளங்குகின்றது. இதனால் இதற்கு சங்குமாவடி என்று பெயர் பெற்றிருக்கலாம் என அறிஞர்கள் கருதுகின்றனர்.
# புங்குடுதீவு

## பெயர்க்காரணம்

### அம்மன் கோயில்கள்

- குறிகாட்டுவான் மனோன்மணி அம்பாள் (பேச்சி அம்மன்) கோவில்
- பெருங்காடு ஸ்ரீ முத்துமாரி அம்பாள் ஆலயம்
- பிட்டியம்பதி ஸ்ரீ காளிகா பரமேஸ்வரி அம்பாள் ஆலயம்
- ஸ்ரீ ராஜராஜேஸ்வரி அம்மன் கோவில் (புங்குடுதீவு கண்ணகை அம்மன் கோவில்)
- இறுப்பிட்டி பட்டையார் அம்மன் (துர்க்கை அம்மன்) ஆலயம்
- இறுப்பிட்டி கல்லடி நாகபுவனேஸ்வரி அம்மன் ஆலயம்
- போக்கத்தை முத்துமாரியம்மன் ஆலயம்
- இறுப்பிட்டி நாச்சிமார் அம்மன் ஆலயம்
- ஊரதீவு காளி அம்மன் ஆலயம்
- வீராமலை துர்க்கை அம்பாள் ஆலயம்
# புங்குடுதீவு

## பெயர்க்காரணம்

### பிள்ளையார் கோயில்கள்

- மடத்துவெளி வீரகத்தி விநாயகர் ஆலயம்
- கலட்டி வரசித்தி விநாயகர் ஆலயம்
- பெருங்காடு மூத்தநயினார்புலம் ஸ்ரீ வரசித்தி விநாயகர் ஆலயம் (சந்தையடிப் பிள்ளையார் கோவில்)
- இறுப்பிட்டி அரியநாயகன்புலம் ஸ்ரீ வீரகத்தி விநாயகர் ஆலயம் (*இங்கு "அரியநாயகன்" என்ற சொல் பிள்ளையாரைக் குறிப்பதாக நம்பப்படுகின்றது.*)
- இறுப்பிட்டி பெரியபுலம் ஸ்ரீ வீரகத்தி விநாயகர் ஆலயம்
- இறுப்பிட்டி கொம்மாபிட்டி மூத்தநயினார்புலம் ஸ்ரீ வீரகத்தி விநாயகர் ஆலயம்
- தெங்கந்திடல் வீரகத்தி விநாயகர் ஆலயம்
- புங்குடுதீவு கிழக்கு அலைகண்டிப் பிள்ளையார் ஆலயம்